Format a l'Acadèmia General Militar, va promoure des de dins, la regeneració de l'exèrcit espanyol sota el règim franquista, participant en la creació clandestina de la Unió Militar Democràtica. Es va autoexiliar un temps a França, on, encara com a militar, va tenir un paper actiu en la campanya del Referèndum sobre la permanència d'Espanya a l'OTAN. L'any 1985, amb el grau de tinent coronel, va passar a la reserva i va prendre l'opció de dedicar-se a lluitar per les causes de la pau des de les organitzacions socials de base. A finals de la dècada dels vuitanta, ell i la seva família es van instal·lar definitivament a Girona.